
Republika Hrvatska
 Općinski sud u Rijeci
      Prekršajni odjel
Poslovni broj: Pp-4166/2021

R E P U B L I K A  H R V A T S K A

R J E Š E NJ E

         Općinski sud u Rijeci, Prekršajni odjel, po sutkinji Meliti Šimić, uz sudjelovanje Valnee Car, kao zapisničarke, u prekršajnom postupku protiv okrivljenika Karla Zdelareca, zbog prekršaja iz članka 289. stavka 4. Zakona o sigurnosti prometa na cestama (NN RH br.67/08, 48/10, 74/11, 80/13,158/13, 92/14, 64/15, 108/17, 70/19, 42/20  - u daljnjem tekstu ZSPC), pokrenutom optužnim prijedlogom MUP RH, PU PG, II. policijska postaja Rijeka, broj 511-09-24/05-5-95-1/2021 od 30. srpnja 2021., odlučujući o troškovima postupka, 15. svibnja 2026., 

r i j e š i o  j e
	Na temelju odredbe članka 140. stavka 2. Prekršajnog zakona (Narodne novine broj 107/07, 39/13, 157/13, 110/15, 70/17 i 118/18, 114/22 dalje: PZ) imaju se na teret proračunskih sredstava isplatiti troškovi prekršajnog postupka okrivljenika u ukupnom iznosu od  100,00 (sto) eura uplatom na račun braniteljice okrivljenika   Matee Bojanić Kožul, odvjetnice iz Rijeke, broj: HR 3723600001102626737 otvoren kod Zagrebačke banke d.d., dok se zahtjev za trošak u iznosu od 600,00 (šesto) eura odbija kao neosnovan.
Obrazloženje
1. Pravomoćnom presudom ovoga Suda protiv okrivljenika odbijena je optužba za djelo prekršaja iz članka 289. stavka 4. Zakona o sigurnosti prometa na cestama. Primjenom odredbe članka 140. stavka 2. PZ-a odlučeno je da troškovi prekršajnog postupka padaju na teret proračunskih sredstava. 

2. Okrivljenik je putem branitelja pravodobno podnio zahtjev za naknadu troškova prekršajnog postupka u ukupnom iznosu od 700,00 eura, a koji iznos ne uključuje i iznos PDV-a obračunat po stopi od 25%.
3. Zahtjev za naknadu troškova je djelomično osnovan.

4. Na radnje branitelja okrivljenika u ovom predmetu primjenjuje se Tarifa o nagradama i naknadi troškova za rad odvjetnika (NN br. 142/12, 103/14, 118/14, 107/15, 37/22, 126/22, 138/23 dalje: Tarifa) sukladno odredbi Tbr. 48. Tarife koja određuje da kada sud ili drugo tijelo odlučuje o nagradi troškova zastupanja na teret protivne strane, primjenjuje tarifu i vrijednost boda koja je na snazi u vrijeme donošenja odluke o trošku postupka.

5. Na temelju Tbr.36 Tarife priznata je nagrada u iznosu od 25 bodova za uvid u spis, što uz vrijednost boda od 2,00 eura,  iznosi 50,00 eura.

6. Na temelju Tbr.1/5. Tarife priznata je nagrada u iznosu od 25 bodova, za sastav podneska od 17.siječnja 2025., što uz vrijednost boda od 2,00 eura, iznosi 50,00 eura.

7. Okrivljeniku nije priznata nagrada u iznosu od 100 bodova za pristup raspravama 20.siječnja 2025., i 21.svibnja 2025., obzirom su rasprave odgođena zbog nedolaska okrivljenika, te za raspravu 14.ožujka 2025., koja nije niti održana niti su okrivljenik ili braniteljica okrivljenika pristupili na istu.

8. Slijedom iznijetog, priznaju se troškovi prekršajnog postupka u  iznosu od 100,00 eura,  na koji iznos nije primjenom tbr. 42. citirane tarife obračunat porez na dodanu vrijednost. 

Rijeka, 15. svibnja 2026.

Zapisničar:							                    Sutkinja:
[bookmark: _GoBack]Valnea Car, v.r. 							    Melita Šimić, v.r.  



UPUTA O PRAVU NA PRAVNI LIJEK:
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud.

2. Braniteljici okrivljenika

